Paul Okkenhaug

Paul Okkenhaug (1908–1975) var en norsk komponist og organist.Sundnes, Valborg. «Paul Okkenhaug og musikken hans». Årbok for Trøndelag, 1981. .Sundnes, Valborg. «Paul Okkenhaug l908-l975 : Nord-Trøndelags fremste komponist og arrangør gjennom alle tider». Norsk musikktidsskrift; nr 3, 1988. .Solveig Salthammer Kolaas. Ja visst kan vi bruke Paul Okkenhaug i skolen! : idéer til hva du som lærer kan gjøre. Høgskolen i Nord-Trøndelag, 2014. 77 sider. ISBN 9788293074106 Han virket i Levanger, og er mest kjent for musikken til Spelet om Heilag Olav som hadde urpremiere den 29. juli 1954.Okkenhaug 100 år; nrk.no, 30.6.2008Spelhistorie  hos stiklestad.no

 Liv og virke
Moren til Paul Okkenhaug var barnebokforfatteren Sigrun Okkenhaug. Paul Okkenhaug tok organistutdanning ved Musikkonservatoriet i Oslo som 20-åring; senere studerte han komposisjon med Bjarne Brustad, David Monrad Johansen og Geirr Tveitt. 

Paul Okkenhaug var gårdbruker på Øvre Okkenhaug i tillegg til arbeid som organist og kirkekorleder, pianist og lærer. Fra 1949 virket Okkenhaug fast som organist i  Levanger kirke.

Okkenhaug komponerte i en nasjonal, senromantisk stil, også med trekk fra impresjonismen.  Han hadde det enkle og folkelige som forbilde i sine melodier. Både i melodiene og i harmonikken fikk han sterke impulser gjennom de gamle kirketoneartene. I 1936 feiret Levanger 100 år som by og Okkenhaung komponerte Levangerkantaten som bestillingsverk. I 1946 fikk Okkenhaug komponiststipend og han benyttet dette til et opphold i København.

 Verker 
Paul Okkenhaug er  mest kjent for musikken til Spelet om Heilag Olav som hadde urpremiere den 29. juli 1954.Okkenhaug 100 år; nrk.no, 30.6.2008Spelhistorie  hos stiklestad.no

Hans komposisjoner omfatter verker for orkester, kor, scene, klaver, orgel, kammerbesetninger og sang. 
Noter
 Olsok, finale frå musikken til Stiklestad. Tekst Olav Gullvåg; musikk Paul Okkenhaug. Musikk-Huset, 1960
 Norsk Tonesamling, melodibok for skoler for ungdom (1964), redigert sammen med Ludvig Nielsen og Per Hjort Albertsen
 Fra koral til barcarole – toner gjennom femti år. Norsk Musikkforlag, 2000
 Spelet om Heilag Olav. Pianoutgave. Norsk Musikkforlag, 2002
 Korsanger. Norsk Musikkforlag, 2002

Innspillinger
 Tonar frå Trøndelag. Orkestermusikk, sanger og cello/klaver. Bergen Digital 1988    
 Spelet om Heilag Olav. Konsertversjon. Ole Kristian Ruud, dirigent. Simax classics 1996 
 Eg veit ei lita gjente. Eir Inderhaug, sopran, og Sveinung Bjelland, piano. Simax classic 2005

 Referanser 

 Eksterne lenker 



Kategori:Norske organister
Kategori:Norske komponister
Kategori:Norske bønder
Kategori:Personer fra Levanger kommune
Kategori:Fødsler i 1908
Kategori:Dødsfall i 1975